
סדר היום:
צו תעריף המכס והפטורים ומס קניה על טובין (תיקון מס' 31), התשס"ה-2005

נכחו:
חברי הוועדה:

יעקב ליצמן- היו"ר 

חיים אורון

בני אלון

דניאל בנלולו

נסים דהן

אילנה כהן

יצחק כהן

ניסן סלומינסקי

מוזמנים:
משרד האוצר:

בועז סופר

קובי בוזו

שירלי אביבי – הרשות למסים

אליסף אסולין- רשות המסים

משרד החקלאות ופיתוח הכפר:

צביקה כהן – מנהל מחלקת יבוא

לירון תמיר – המועצה לענף החלב

צבי אלון- סמנכ"ל בכיר סחר חוץ

מועצת הצמחים:

ניסן סריזאדה

גיורא סתיו

יוסי גרנות 

רמי לברון

ליעד כלימור

אמיר דרפנר

משה אפרים

גיורא דורון

התאחדות התעשיינים:

אמנון דייגי

מרים וידר

חברת "ביפר":

אילן פרידלנד 

יהודה עופרי

לשכת עורכי הדין:

עו"ד איתן צחור

עו"ד אביגדור דורות

נני מזל סיימן -  חברת "נני סיימן"

יהודה רודד – איגוד יבואני הרכב

גרשון שליסל – מנכ"ל ארגון עובדי הפלחה

עוזי ברנר – איגוד יבואני הרכב הדו גלגלי

ייעוץ משפטי: הלית ברק

יועצת כלכלית:   סמדר אלחנני

מנהל הוועדה: טמיר כהן
קצרנית: לאה קיקיון

צו תעריף המכס והפטורים ומס קניה על טובין (תיקון מס' 31), התשס"ה-2005

היו”ר  יעקב ליצמן:

אנחנו עוברים ל צו תעריף המכס והפטורים ומס קניה על טובין (תיקון מס' 31), התשס"ה-2005 . 

בועז סופר:


מדובר ברפורמה שאנחנו מבקשים לאשר בוועדת הכספים שנוגעת להפחתת מסי הקניה על רכב מחד, והגברת התימרוץ לאביזרי בטיחות. במשך השנים פנו אלינו כל מיני חברי כנסת ובמקרה הזה היו גם כל מיני הצעות חוק פרטיות. חלק מחברי הכנסת של הוועדה פנו בשנה האחרונה, וגם יושב ראש הוועדה ביקש מאתנו לראות מה אנחנו יכולים לעשות בנושא של מיסוי רכב. מפאת הרגישות של הנושא ומפאת העלות אנחנו בחרנו לנקוט מהלך מאד זהיר ומאד מדורג, שיש בו מצד אחד הפחתת שיעורי המס בצורה יחסית מתונה, ואנחנו פורסים את זה על פני חמש שנים, ומצד שני אנחנו קובעים הגדלה או קביעה של תמרוץ חדש לאביזרי בטיחות שעד היום לא קיבלו תמריצי מס, כמו 4 כריות אוויר, 6 כריות אוויר, כמו מערכת בקרת - -כי היא מאד בטיחותית. 

נסים דהן:


 למה לא בבת אחת? מה, העלויות כאלה גדולות? 

בועז סופר:


חצי מיליארד שקל, אדוני. 

נסים דהן:


רק על האביזרים האלה? 

בועז סופר:


ביחד זה חצי מיליארד. אם נשאיר את המס ואחר כך ניתן אביזרי בטיחות? אבל אני רוצה להוריד את המס בדלת הראשית.  

נסים דהן:


 אני מציע שקודם כל נתמקד באביזרי בטיחות . 

בועז סופר:


מה שאתה מציע זה להגדיר את תמריצי המס בשביל אביזרי בטיחות. 

נסים דהן:


 בדיוק. 

בועז סופר:


אז יושב ראש הוועדה ביקשה שניבחן. כבר בחנתי את זה, אני מוכן ללכת לקראת הנושא הזה. אני לא צריך לשנות את תוואי הרפורמה. אנחנו פשוט ניתן עוד מספר אחוזים של גידול בתמריצי המס. מדובר במהלך של חמש שנים. כל מיני מומחים מנתחים את זה.  צריך מאד לבחון את זה בקפידה. אנחנו לא רוצים להשיג את כל המטרות בבת אחת, אבל מטרה אחת, מאד מרכזית, שאני חושב שכבר הושגה, היא הנושא של הגברת הבטיחות בכלי רכב מליסינג. אני מדבר על משפחתית 1600, שזה הלחם והחמאה בכל הליסינג. אנחנו - - שימוש, ואתם יודעים את זה, אבל זה בדלת אחרת. אבל, לכל הפחות, כשיש רכב ליסינג - היינו שמחים אם היה אבזור נוסף ולא רק שתי כריות אוויר. מה שעשינו – כיוונו את הנושא הזה, וכבר נענינו על ידי חלק מהיבואנים. מניתוח שלי - לא יהיה רכב בקבוצה 2, משפחתית, 1600, אוטומטית וכו' -  שיהיה עם פחות מ- 4 כריות אוויר. יהיו גם כלי רכב בקבוצה הזו עם 6 כריות אוויר.  

נסים דהן:


 זאת אומרת - מחירי הרכב - יעלו. 

בועז סופר:


למה? 

נסים דהן:


 כי ברגע שאתה נותן 4 כריות אוויר – 6 כריות, אתה גובה יותר. אמנם המס על ה-2 הנוספות ירד, אבל בסך הכל – הרכב יעלה. 

בועז סופר:


מכיוון שאנחנו מאד עוקבים אחרי הנושא הזה, אנחנו נבוא לוועדת הכספים לקראת שנת הדגם הבאה, מודל 2007, ואנחנו נציג את התחשיב הנורמטיבי, אני חושב, של הפחתה בגין מסי קניה. אתה תראה, אדוני, אני מבטיח לך, שיש ירידה - -

נסים דהן:


 למרות שהוסיפו כריות –ירד המחיר. 

בועז סופר:


בוודאי.  

היו”ר  יעקב ליצמן:

 היות ודיברת על ליסינג, והנציגים לא הוזמנו לדיון כאן - - 

נסים דהן:


 הם מסכימים - זה מוריד לכם את המחירים. 

היו”ר  יעקב ליצמן:

 אתה משוכנע. אני לא משוכנע.  

נסים דהן:


 שאלתי את השאלה וקיבלתי תשובה. זה מוריד להם את המחירים. הם ישלמו פחות מכס. 

היו"ר יעקב ליצמן:


 אתה בטוח? 

נסים דהן:


 כן. לפי מה שמסבירים כאן  - -

יהודה רודד:


 אני מנכ"ל איגוד יבואני הרכב. אני רוצה לחזק את הדברים. מה שקורה כרגע, מאז שהמס ירד- אל"ף, באופן עובדתי – אל"ף, באופן עובדתי: מחיר הרכב ירדו. ככל שמחיר הרכב גבוה יותר, לא מדובר פה באחוזים, אבל המחיר בשקלים הוא יותר גדול –ההפחתה יותר גדולה. אבל נכון לכרגע, באותו כסף אפשר לקנות רכב באבזור הרבה יותר גבוה. כלומר - - - 

בועז סופר:


מה שאנחנו נתבקשנו לעשות זה להגדיל במעט את הנושא של הכריות אוויר. מה שנעשה - 

ניתן עוד קצת הטבה בנושא של כריות אוויר, של 6 כריות אוויר, כדי לנסות ולתמרץ את זה עוד יותר,  ונגדיל ב-100 שקלים בכל שלב את התמרוץ לבקרת יציבות. 

נסים דהן:


 ומה עם הורדה של מס קניה? 

בועז סופר:


אני לא לוקח. אני רק נותן. לא נוגע בתוואי. 

סמדר אלחנני:


אני רוצה להגיד שהמודלים הולכים ומשתכללים, כך שעניין האבחנה הזו – כולם יהיו עם 6 כריות אוויר. אני מניחה שכבר בשנת המודל הבאה.

נסים דהן:


זה לא בסטנדרט. 

סמדר אלחנני 


אולי החברות הישראליות מזמינות סטנדרט נמוך במיוחד, כפי שזה קרה בבעיות אחרות שהיו לנו. 

היו"ר יעקב ליצמן:


מי בעד תיקון 31? תודה, אושר פה אחד. 

